Държавен вестник, бр. 61, 2012 г., стр. 26

СТР.  26	
Д Ъ Р Ж А В Е Н  В Е С Т Н И К 	
БРОЙ  61
2. Не по-късно от 31-ви декември 2012 г. 
Главният получател трябва да предостави 
на Глобалния фонд Национален план за 
мониторинг и оценка за ХИВ, одобрен от 
Правителството.
3. Не по-късно от 30-и юни 2012 г. Главният 
получател трябва да предостави по начин 
и съдържание, задоволителни за Глобал­
ния фонд: (i) детайлен план, показващ как 
Правителството на Република България ще 
поеме дейностите и интервенциите, които 
понастоящем се финансират от Глобалния 
фонд през Фаза II на ПИП, за да осигури 
устойчивост на тези дейности и интервен­
ции, след завършване на Фаза II на ПИП, 
и (ii) уведомление с подробно описание 
на националните цели, свързани с такива 
дейности и интервенции, което показва как 
целите са свързани с бюджета за дейности и 
интервенции, които ще бъдат финансирани 
от Правителството на Република България.
4. Използването на средствата от безвъз­
мездната помощ за изплащане на допъл­
нително възнаграждение на държавните 
служители, които изпълняват дейности по 
Програмата (допълнително възнаграждение), 
трябва да отговарят на всяко от следните 
условия по форма и съдържание, задоволи­
телни за Глобалния фонд:
(а) предоставяне от Главния получател 
на Глобалния фонд на окончателни прави­
ла за определяне на бюджета за разходи за 
човешки ресурси, които включват размерите 
на допълнителното възнаграждение, показ­
ващи връзката между възнаграждението и 
изпълнението на дейности по Програмата; 
идентифициране на лицата, които отговарят 
на изискванията за такова допълнително 
възнаграждение, и демонстриране, че няма 
дублиране на дейностите или отговорностите 
на съществуващите позиции с всяка една 
нова дейност или отговорности, финансирани 
от безвъзмездната помощ;
(б) предоставяне от Главния получател 
на Глобалния фонд на писмено одобрение 
от Националния координационен комитет 
(НКК) на разходите за допълнителни въз­
награждения.
5. Главният получател потвърждава и се 
съгласява да запази дирекция „Управление 
на специализирани донорски програми“ като 
самостоятелна дирекция към Министерство­
то на здравеопазването, за да подпомага 
успешното управление, координация, мони­
торинг и оценка на националните програми 
за превенция и контрол на ХИВ и туберку­
лоза и да гарантира, че ангажиментите към 
безвъзмездната помощ се спазват.
6. Главният получател и Глобалният 
фонд потвърждават и се съгласяват всички 
данъци и митни сборове, които се налагат 
в съответствие с действащото законодател­
ство в Държавата домакин по това Спо­
разумение, както и закупуването на стоки 
или услуги със средства от безвъзмездната 
помощ от страна на Главния получател и 
други Подполучатели, да бъдат заплатени 
от Правителството на Република България 
с други ресурси, различни от средствата, 
предоставени по това Споразумение.
Г. ФОРМУЛЯРИ, ПРИЛОЖИМИ 
ПО ТОВА СПОРАЗУМЕНИЕ
За целите на член 15б от Общите условия 
на това Споразумение, озаглавен „Периодич­
ни отчети“, Главният получател използва 
„Текуща информация за напредъка и искане 
за отпускане на средства“, които могат да се 
получат от Глобалния фонд при поискване.
Д. ОЧАКВАН ГРАФИК ЗА ОТПУСКАНЕ 
НА СРЕДСТВА
За целите на член 10a от Общите условия 
по това Споразумение очакваният график 
за отпускане на средства по Програмата e 
на шестмесечие, започвайки от Крайната 
дата на Фаза ПИП – I. 
Е. ПОЛИТИКА НА ГЛОБАЛНИЯ ФОНД 
ЗА РАЗСРОЧЕНО ФИНАНСИРАНЕ
В момента на подписване на настоящото 
Споразумение Глобалният фонд ще отдели 
(„ангажира“) средства в размер до Първия 
ангажимент, посочен в секция 8 на началната 
страница, предмет на сроковете и условията 
на това Споразумение. Вторият и Третият 
ангажимент за средствата по безвъзмездната 
помощ, в размери до посочените в секция 8 
на началната страница, могат да бъдат отде­
лени от Глобалния фонд чрез едногодишни 
нараствания (или ако периодът на Програ­
мата, обезпечен със средства, е по-малък от 
една година, за продължителността на този 
период). Всеки от Втория и Третия ангажи­
мент ще бъде поет по усмотрение и според 
пълномощията на Глобалния фонд, както е 
описано в член 10 на това Споразумение, като 
се вземат предвид заедно с други фактори 
възможностите за финансиране на Глобалния 
фонд и рационалните нужди от средства на 
Главния получател. Ако Вторият или Третият 
ангажимент бъдат поети, това ще бъде пред­
ставено на Главния получател чрез писмено 
уведомление от Глобалния фонд. Главният 
получател потвърждава и се съгласява, че Вто­
рият и Третият ангажимент могат да не бъдат 
изцяло или частично отпуснати от Глобалния 
фонд в случай на неспазване от Главния по­
лучател на сроковете по това Споразумение 
по решение единствено на Глобалния фонд.